চাটমোহরে জেলেদের জালে মানুষের কাটা পা
পাবনার চাটমোহরে জেলেদের জালে আটকা পড়ল মানুষের কাটা পা। বুধবার দুপুরে উপজেলার মূলগ্রাম এলাকার ওপর দিয়ে বয়ে যাওয়া চিকনাই নদী থেকে কাটা পা উদ্ধার করা হয়। এ ঘটনায় এলাকায় চাঞ্চল্যের সৃষ্টি হয়েছে।







প্রত্যক্ষদর্শীরা জানান, চিকনাই নদীতে স্থানীয় কয়েকজন জেলে জাল দিয়ে দুপুরে মাছ ধরার সময় কাপড় দিয়ে মোড়ানো পা আটকা পড়ে। পড়ে কাপড় খুলে মানুষের কাটা পা দেখে ভয় পেয়ে যান জেলেরা। খবর পেয়ে ঘটনাস্থলে গিয়ে পুলিশ কাটা পা উদ্ধার করে থানায় নিয়ে যায়।  




চাটমোহর থানার ওসি সেখ নাসীর উদ্দিন যুগান্তরকে জানান, কাটা পা পুরুষ না নারীর সেটা বোঝা যাচ্ছে না। খবর পেয়ে সেটি উদ্ধার করে ময়নাতদন্তের জন্য পাবনা মেডিকেল কলেজ হাসপাতালে পাঠানো হয়েছে। এ ঘটনায় থানায় একটি সাধারণ ডায়েরি (জিডি) করা হয়েছে।

পাবনার চাটমোহরে জেলেদের জালে আটকা পড়ল মানুষের কাটা পা। বুধবার দুপুরে উপজেলার মূলগ্রাম এলাকার ওপর দিয়ে বয়ে যাওয়া চিকনাই নদী থেকে কাটা পা উদ্ধার করা হয়। এ ঘটনায় এলাকায় চাঞ্চল্যের সৃষ্টি হয়েছে।